YESU KHRISTU PERA 
NDIYO WAKUPONOSKA 


Wamkubaba mwana mwanarume ndipo uti umuthyenge 
zina lakuti Yesu, pakuti ndiyo wamkuponoska wanthu wakhe 
ku zakwananga zawo. Mateyu 1:21 


Pakuti Chiuta wakachitemwa chomene charu, mwakuti 
wakapeleka Mwana wake yumoza pera, mwakuti waliyose 
uyo wakupulikana mwa iyo waleke kutayika, kweni wawe na 
umoyo wamuyirayira. Yohane 3:16 


Yesu wakati kwa iyo, “Ine ndine nthowa na unenesko na 
umoyo.” Palije uyo wakuza kwa Wadada kwambura kwizira 
mwa ine. Yohane 14:6 


Pakuti palije zina linyake pasi pa charu chapasi ilo likapika ku 
wanthu ilo tikwenera kuponoskekera. Milimo 4:12 


Chifukwa chakwamba nkhamupani ivyo nane nkhapokera, 
kuti Khristu wakafwira zakwananga zithu nga ndi umo 
Malembo ghakuyowoyera. ndipo kuti wakasungika, ndipo 
wakawuskika pa zuwa lachitatu kwakuyana na malembo: 

1 Wakorinte 15:3-4 


Mwa iyo tili kuwomboleka kwizira mu ndopa WI | 


zakhe, kugowokereka kwa zakwananga zithu, 
kwakuyana na usambazi wa lusungu Iwakhe. 
Waefeso 1:7 


And the gospel must first be published 
among all nations. MARK 13:10 


Pali unenesko unayi uwo tikwenera kupulikiska makora: 

1. Chiuta wakumutemwani chomene. 

Wakukhumba kuti muwe na umoyo wamuyirayira kuchanya pamoza 
nayo. 

Pakuti Chiuta wakachitemwa chomene charu, mwakuti wakapeleka 
Mwana wake yumoza pera, mwakuti waliyose uyo wakupulikana 
mwa iyo waleke kutayika, kweni wawe na umoyo wamuyirayira. 
Yohane 3:16 

Wakukhumba kuti muwe na umoyo wakuzura na wakuzirwa pamoza 
nayo. 

Munkhungu wakuza kwiba, kukoma na kuparanya. Ine nkhiza kuti 
wawe na umoyo, ndipo wawe nawo wakuzara. Yohane 10:10 


Nangauli vili nthena, wanthu wanandi wakuwa na umoyo 
wakuzirwa yayi ndipo wakusimikizga yayi usange wali na umoyo 
wamuyirayira chifukwa... 

2. Munthu ngwakwananga mwachilengiwa. Ndicho chifukwa wali 
kupatukana na Chiuta. 

Wose wali kwananga. 

Pakuti wose wali kwananga, ndipo wakupelewera pa uchindami wa 
Chiuta. Waroma 3:23 

Pakuti kutemwa ndalama ndiwo misisi ya uheni wose... 

1 Timote 6:10 

Malipiro gha kwananga ni nyifwa. 

Pakuti malipiro gha kwananga ni nyifwa... Waroma 6:23 


Baibolo likulongosora mitundu yiwiri ya nyifwa: 

e Nyifwa yakuthupi 

Wanthu wali kufwa kamoza pera, ndipo pamanyuma 
wazamweruzgika. Wahebere 9:27 

e Nyifwa yauzimu panji kupatukana na Ciuta kwamuyirayira mu 
gehena 

Kweni wawofi, wambura chipulikano, wakuseluska, wakukoma 
wanthu, wazaghali, wamasalamusi, wakusopa vikozgo, na watesi 
wose, phande lawo lizamuwa mu nyanja iyo yikugolera moto na 
sulefure. Chivumbuzi 21:8 


Usange munthu wali kupatukana na Ciuta cifukwa ca kwananga 
kwake, kasi nchivici ico cingamazga suzgo ili? Kanandi 
tikughanaghana kuti vyakumazga suzgo ili ni ivi: chisopa, milimo 
yiwemi, na nkharo yiwemi. Kweni pali nthowa yimoza pera 
yakumazgira suzgo ili kufuma kwa Ciuta. 

3. Yesu Khristu ndiyo nthowa yekha yakuya kuchanya. 

Ichi nchipharazgo cha Chiuta. 

Yesu wakati kwa iyo, “Ine ndine nthowa na unenesko na umoyo.” 
Palije uyo wakufika kwa Chiuta Wadada, kwambura kwizira mwa 
ine. Yohane 14:6 


Wakalipira chilango chose cha zakwananga zithu. 

Pakuti Khristu nayo wakafwira kamoza chifukwa cha zakwananga, 
murunji chifukwa cha wambura urunji, mwakuti wamutolerani 
kwa Chiuta. 1 Petrosi 3:18 

Mwa iyo tili kuwomboleka kwizira mu ndopa zakhe, 
kugowokereka kwa zakwananga zithu, kwakuyana na usambazi 
wa lusungu Iwakhe. Waefeso 1:7 

Wakuwa na layizgo la umoyo wamuyirayira. 

Uyo wakupulikana na Mwana wali na umoyo wamuyirayira. Ndipo 
uyo wakuleka kupulikana na Mwana wamkuwona umoyo chara; 
kweni ukali wa Chiuta ukukhara pa iyo. Yohane 3:36 

Pakuti malipiro gha kwananga ni nyifwa; Kweni chawanangwa cha 
Chiuta ndi umoyo wamuyirayira mwa Yesu Khristu Fumu yithu. 
Waroma 6:23 


4. Tikwenera kugomezga mwa Yesu Khristu kuti tiponoskeke. 
Chiponosko chithu chikufuma mu lusungu Iwa Chiuta kwizira mu 
chipulikano mwa Yesu Khristu. 

Pakuti muli kuponoskeka na lusungu lukuru kwizira mu 
chipulikano. Ndipo ntchawanangwa chakufuma kwa Chiuta, kuti 
chikufuma mu milimo yinu chara, mwakuti munthu waleke 
kujilumba. Waefeso 2:8-9 

Pakuti yose uyo wakuchema pa zina la Fumu wati waponoskeke. 
Waroma 10:13 


Lurombo Iwa Wakwananga 

Lombani ivi na chipulikano: 

Fumu Yesu, nkhuwonga comene kuti mukunitemwa. Nkhuzomera 
kuti ndine wakwananga ndipo nkhupempha kuti munigowokere. 
Nkhuwonga chifukwa cha nyifwa yinu pa mphinjika, kuwikika mu 
dindi, na chiwuka chinu kuti mulipire zakwananga zane zose. 
Nkhumugomezgani kuti ndimwe Fumu na Mponoski wane. 
Nkhuzomera chawanangwa chinu cha umoyo wamuyirayira ndipo 
nkhupeleka umoyo wane kwa imwe. Niwovwirani kuti nipulikire 
marango ghinu ghose na kuwa wakukondweska pamaso pinu. 
Ameni. 


Usange mwagomezga Yesu Khristu, vinthu ivi vyamuchitikirani: 

e Sono, muli na umoyo wamuyirayira na Chiuta. 

Khumbo la Uyo wakandituma ndakuti waliyose uyo wakuwona 
Mwana na kupulikana mwa iyo wawe na umoyo wa muyirayira, 
ndipo ine nditi ndimuwuske pa zuwa la umaliro. Yohane 6:40 

e Zakwananga zinu zose zalipirika na kugowokereka. 

(kale, sono, munthazi) 

Kweni Yesu wakati wapereka sembe yimoza pera ya zakwananga, 
wakakhara ku woko lamalyero la Chiuta. Wahebere 10:12 

e Ndimwe chilengiwa chiphya pamaso pa Chiuta. Ni kwamba kwa 
umoyo winu uphya. 

Ntheura usange munthu wali mwa Khristu, ndi chilengiwa chiphya. 
wonani, vinthu vyose vyazgoka viphya. 2 Wakorinte 5:17 

e Mukawa mwana wa Chiuta. 

Kweni wose awo wakamupokerera na kuwapa mazaza gha kuwa 
wana wa Chiuta, awo wakapulikana mu zina lakhe. Yohane 1:12 


Milimo yiwemi ni nthowa yakuti tiponoskeke yayi, kweni ni ukaboni 
panji chipambi cha chiponosko chithu. 

Chifukwa ise tili mulimo wa Chiuta, ndipo wali kulengeka mwa 
Khristu Yesu kuti tichitenge milimo yiweme iyo Chiuta wakanozga 
kale kuti tichitengemo. Waefeso 2:10 

Chiuta wakutumbika! 


